ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΓΙΑ ΤΗΝ ΕΦΑΡΜΟΓΗ ΑΠΟ ΤΑ ΚΡΑΤΗ ΜΕΛΗ ΤΗΣ ΟΔΗΓΙΑΣ ΤΟΥ ΣΥΜΒΟΥΛΙΟΥ ΑΡΙΘ. 95/50/ΕΚ ΣΧΕΤΙΚΑ ΜΕ ΤΙΣ ΕΝΙΑΙΕΣ ΔΙΑΔΙΚΑΣΙΕΣ ΣΤΟΝ ΤΟΜΕΑ ΤΟΥ ΕΛΕΓΧΟΥ ΤΩΝ ΟΔΙΚΩΝ ΜΕΤΑΦΟΡΩΝ ΕΠΙΚΙΝΔΥΝΩΝ ΕΜΠΟΡΕΥΜΑΤΩΝ /* COM/2013/0815 final */





ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΓΙΑ ΤΗΝ ΕΦΑΡΜΟΓΗ ΑΠΟ ΤΑ ΚΡΑΤΗ ΜΕΛΗ ΤΗΣ ΟΔΗΓΙΑΣ ΤΟΥ ΣΥΜΒΟΥΛΙΟΥ ΑΡΙΘ. 95/50/ΕΚ ΣΧΕΤΙΚΑ ΜΕ ΤΙΣ ΕΝΙΑΙΕΣ ΔΙΑΔΙΚΑΣΙΕΣ ΣΤΟΝ ΤΟΜΕΑ ΤΟΥ ΕΛΕΓΧΟΥ ΤΩΝ ΟΔΙΚΩΝ ΜΕΤΑΦΟΡΩΝ ΕΠΙΚΙΝΔΥΝΩΝ ΕΜΠΟΡΕΥΜΑΤΩΝ ΠΙΝΑΚΑΣ ΠΕΡΙΕΧΟΜΕΝΩΝ ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΓΙΑ ΤΗΝ ΕΦΑΡΜΟΓΗ ΑΠΟ ΤΑ ΚΡΑΤΗ ΜΕΛΗ ΤΗΣ ΟΔΗΓΙΑΣ ΤΟΥ ΣΥΜΒΟΥΛΙΟΥ ΑΡΙΘ. 95/50/ΕΚ ΣΧΕΤΙΚΑ ΜΕ ΤΙΣ ΕΝΙΑΙΕΣ ΔΙΑΔΙΚΑΣΙΕΣ ΣΤΟΝ ΤΟΜΕΑ ΤΟΥ ΕΛΕΓΧΟΥ ΤΩΝ ΟΔΙΚΩΝ ΜΕΤΑΦΟΡΩΝ ΕΠΙΚΙΝΔΥΝΩΝ ΕΜΠΟΡΕΥΜΑΤΩΝ 1........... Εισαγωγή...................................................................................................................... 5 2........... Σχετική ενωσιακή νομοθεσία....................................................................................... 5 3........... Εφαρμογή της οδηγίας 95/50/ΕΚ.................................................................................. 6 4........... Εκθέσεις των Κρατών Μελών της ΕΕ και της Νορβηγίας........................................... 6 5........... Σύσταση με αντικείμενο τη σύνταξη εκθέσεων για τους ελέγχους σχετικά με τις οδικές μεταφορές επικίνδυνων εμπορευμάτων......................................................................................... 7 6........... Υπολογισμός των δεδομένων...................................................................................... 8 7........... Εξέλιξη των ελέγχων και των αποτελεσμάτων τους.................................................... 8 8........... Σύγκριση των δεδομένων............................................................................................. 9 8.1........ Συχνότητα των ελέγχων................................................................................................ 9 8.2........ Ανάλυση των ελέγχων ανά χώρα προέλευσης............................................................. 9 8.3........ Ποσοστό μη σύννομων μονάδων μεταφοράς............................................................. 10 8.4........ Ανάλυση των μη σύννομων μονάδων μεταφοράς ανά τόπο προέλευσης.................. 10 8.5........ Συχνότητα ακινητοποίησης μονάδων μεταφοράς....................................................... 10 8.6........ Ανάλυση ανά κατηγορίες επικινδυνότητας................................................................. 10 8.7........ Είδη κυρώσεων........................................................................................................... 11 9........... Συμπεράσματα............................................................................................................ 11 ΠΑΡΑΡΤΗΜΑ I – Εξέλιξη του αριθμού των ελέγχων, παραβάσεις απουσίας συμμόρφωσης και κατηγορίας 1 13 ΠΑΡΑΡΤΗΜΑ II – Συχνότητα των ελέγχων ανά εκατομ. τονοχιλιομέτρων............................ 16 ΠΑΡΑΡΤΗΜΑ III – Ανάλυση των ελέγχων ανά χώρα προελεύσεως...................................... 17 ΠΑΡΑΡΤΗΜΑ IV – Ποσοστό μονάδων μεταφοράς που δεν συμμορφώνονται με τις διατάξεις 18 ΠΑΡΑΡΤΗΜΑ V – Ανάλυση μη σύμφωνων με τις διατάξεις μονάδων μεταφοράς ανά τόπο προελεύσεως 19 ΠΑΡΑΡΤΗΜΑ VI – Συχνότητα ακινητοποίησης μονάδων μεταφοράς μη σύμφωνων με τις διατάξεις 20 ΠΑΡΑΡΤΗΜΑ VII – Ανάλυση ανά κατηγορίες επικινδυνότητας............................................. 21 ΠΑΡΑΡΤΗΜΑ VIII – Είδη κυρώσεων ανά μονάδα μεταφοράς μη σύμφωνη με τις διατάξεις 22 ΠΑΡΑΡΤΗΜΑ IX – Ετήσιες οδικές εμπορευματικές μεταφορές επικίνδυνων εμπορευμάτων σε εκατομμύρια τονοχιλιόμετρα.......................................................................................................................... 23 1. Εισαγωγή Η οδηγία 95/50/EΚ του Συμβουλίου σχετικά με την καθιέρωση ενιαίων διαδικασιών στον έλεγχο των οδικών μεταφορών επικίνδυνων εμπορευμάτων εκδόθηκε στις 6 Οκτωβρίου 1995[1] και τα κράτη μέλη ήταν υποχρεωμένα να θέσουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την εν λόγω οδηγία έως την 1η Ιανουαρίου 1997. Η οδηγία 95/50/ΕΚ προβλέπει για κάθε ημερολογιακό έτος και το αργότερο δώδεκα μήνες μετά την παρέλευση αυτού, ότι κάθε κράτος μέλος πρέπει να αποστέλλει στην Επιτροπή έκθεση επί της εφαρμογής της οδηγίας αυτής[2]. Η εν λόγω οδηγία προβλέπει επίσης ότι η Επιτροπή οφείλει να διαβιβάζει τουλάχιστον ανά τριετία στο Ευρωπαϊκό Κοινοβούλιο και το Συμβούλιο έκθεση σχετικά με την εφαρμογή της οδηγίας αυτής από τα κράτη μέλη[3]. Η έκθεση της Επιτροπής βασίζεται στις ετήσιες εκθέσεις που αποστέλλουν τα κράτη μέλη. Η παρούσα είναι η πέμπτη έκθεση σχετικά με την εφαρμογή της οδηγίας του Συμβουλίου 95/50/ΕΚ στα κράτη μέλη και καλύπτει τα έτη 2008-2011. Η πρώτη έκθεση[4] κάλυπτε τα έτη 1997-1998, η δεύτερη[5] τα έτη 1999-2002, η τρίτη[6] τα έτη 2003-2005 και η τέταρτη[7] τα έτη 2006-2007. Οι όροι ασφαλούς οδικής μεταφοράς επικίνδυνων εμπορευμάτων δεν καθορίζονται στην οδηγία 95/50/ΕΚ αλλά σε συναφή ενωσιακή νομοθεσία, όπως περιγράφεται κατωτέρω. 2. Σχετική ενωσιακή νομοθεσία Τα έτη που καλύπτει η παρούσα έκθεση υπάγονται τυπικά σε δύο διαφορετικά νομικά καθεστώτα αλλά αυτό δεν έχει ουσιαστική επίπτωση στην ερμηνεία των αποτελεσμάτων της παρούσας έκθεσης. Μέχρι τις 30 Ιουνίου 2009 ίσχυε η οδηγία 94/55/ΕΚ του Συμβουλίου, της 21ης Νοεμβρίου 1994, για την προσέγγιση των νομοθεσιών των κρατών μελών σχετικά με τις οδικές μεταφορές επικίνδυνων εμπορευμάτων[8], όπως είχε τροποποιηθεί[9]. Τα παραρτήματα της οδηγίας 94/55/ΕΚ ήταν ταυτόσημα από πλευράς περιεχομένου με τα παραρτήματα της ευρωπαϊκής συμφωνίας για τις διεθνείς οδικές μεταφορές επικίνδυνων εμπορευμάτων (γνωστής επίσης και ως ADR)[10]. Από την 1η Ιουλίου 2009 η οδηγία 94/55/ΕΚ καταργήθηκε και αντικαταστάθηκε από την οδηγία 2008/68/ΕΚ του Ευρωπαϊκού Κοινοβουλίου και του Συμβουλίου, της 24ης Σεπτεμβρίου 2008, σχετικά με τις εσωτερικές μεταφορές επικίνδυνων εμπορευμάτων[11], όπως έχει τροποποιηθεί[12]. Με την οδηγία 2008/68/ΕΚ διατηρείται η προσέγγιση της οδηγίας 94/55/ΕΚ όσον αφορά την εφαρμογή πανομοιότυπων τεχνικών και διοικητικών διατάξεων με εκείνες που προσαρτώνται στην διεθνή συμφωνία για όλες τις μορφές μεταφοράς στο έδαφος της ΕΕ. 3. Εφαρμογή της οδηγίας 95/50/ΕΚ Σε συνέχεια της έκδοσης της οδηγίας 94/55/EΚ, και για να βελτιωθεί περαιτέρω το επίπεδο ασφάλειας στις μεταφορές επικίνδυνων εμπορευμάτων, το Συμβούλιο εξέδωσε στις 6 Οκτωβρίου 1995 την οδηγία 95/50/EΚ για την καθιέρωση ομοιόμορφων διαδικασιών στον έλεγχο των οδικών μεταφορών επικίνδυνων εμπορευμάτων. Στην εν λόγω οδηγία περιλαμβάνεται εναρμονισμένος κατάλογος ελέγχου που πρέπει να χρησιμοποιούν τα κράτη μέλη για τους εν λόγω ελέγχους, καθώς και κατευθυντήριες γραμμές για τους κωδικούς ταξινόμησης των παραβάσεων. Το 2004 τα παραρτήματα της οδηγίας τροποποιήθηκαν[13] και από το 2005 το σύστημα των κωδικών παραβάσεων μεταβλήθηκε και περιλαμβάνει τρεις κατηγορίες επικινδυνότητας. Αυτοί οι ομοιόμορφοι έλεγχοι αφορούν όλες τις δραστηριότητες οδικής μεταφοράς επικίνδυνων εμπορευμάτων στο έδαφος κράτους μέλους ή των επικίνδυνων εμπορευμάτων που εισέρχονται σε κράτος μέλος προερχόμενα από τρίτες χώρες ανεξαρτήτως της χώρας ταξινόμησης της μονάδας μεταφοράς. Η οδηγία σκοπό έχει να εξασφαλισθεί αντιπροσωπευτικό ποσοστό δειγματοληπτικών ελέγχων των αποστολών επικίνδυνων εμπορευμάτων που μεταφέρονται οδικώς, παράλληλα δε να καλυφθεί εκτεταμένο τμήμα του οδικού δικτύου. Προληπτικά, ή εφόσον έχουν παρατηρηθεί παραβάσεις καθοδόν εξαιτίας των οποίων διακυβεύεται η οδική ασφάλεια, είναι δυνατόν να διενεργούνται έλεγχοι και στις εγκαταστάσεις των επιχειρήσεων[14]. Πάντως, η οδηγία 95/50/ΕΚ δεν προβλέπει υποχρέωση αναφοράς των εν λόγω ελέγχων. 4. Εκθέσεις των Κρατών Μελών της ΕΕ και της Νορβηγίας Κατά τη σύνταξη των εκθέσεών τους, τα κράτη μέλη καλούνται να χρησιμοποιούν τις κατηγορίες επικινδυνότητας που προβλέπονται στο Παράρτημα II της οδηγίας 95/50/ΕΚ και να υποβάλουν την έκθεση σύμφωνα με το παράρτημα ΙΙΙ της οδηγίας. Η Νορβηγία συνέχισε να υποβάλλει τις ετήσιες εκθέσεις της και οι σχετικές πληροφορίες περιλαμβάνονται επίσης στην παρούσα έκθεση προς το Ευρωπαϊκό Κοινοβούλιο και το Συμβούλιο. Η Κροατία προσχώρησε στην ΕΕ την 1η Ιουλίου 2013 και δεν έχει υποβάλει έκθεση ελέγχων για την χρονική περίοδο που καλύπτει η παρούσα έκθεση. Τα υπόλοιπα κράτη μέλη και η Νορβηγία υπέβαλαν τις εκθέσεις τους κατά το μεγαλύτερο μέρος εγκαίρως. Οι τυχόν καθυστερήσεις οφείλονται στις διοικητικές διαδικασίες συλλογής, επεξεργασίας και διαβίβασης των πληροφοριών στην Επιτροπή, ιδίως όταν στις εν λόγω διαδικασίες εμπλέκονται περισσότερες δημόσιες αρχές. Η κατάσταση έχει βελτιωθεί σημαντικά σε σύγκριση με το 2011. Οι εκθέσεις για το 2011 είχαν παραληφθεί μέχρι τον Φεβρουάριο του 2013. Για τα πρώτα έτη που καλύπτει η παρούσα έκθεση, μέρος των πληροφοριών είχε υποβληθεί με λανθασμένο μορφότυπο. Ορισμένα κράτη μέλη συνέχισαν να χρησιμοποιούν τους κωδικούς των παλαιών, καταργημένων παραρτημάτων της οδηγίας 95/50/ΕΚ. Ωστόσο, έκτοτε έχουν σημειωθεί μείζονες βελτιώσεις. Η Επιτροπή έχει λάβει εκθέσεις από όλα τα κράτη μέλη για ολόκληρη την περίοδο. Ωστόσο, ορισμένες εκθέσεις είναι ελλιπείς, με αποτέλεσμα οι πίνακες της παρούσας έκθεσης να εμφανίζουν κενά. Στις περιπτώσεις αυτές χρησιμοποιείται η ένδειξη «#Μ/Δ» («μη διαθέσιμο»). Η σύνοψη των εκθέσεων των κρατών μελών περιλαμβάνεται στα παραρτήματα της παρούσας έκθεσης. Κατά την ανάλυση των πληροφοριών της παραγράφου 7 της παρούσας έκθεσης πρέπει να ληφθεί υπόψη ότι μέχρι το έτος 2008 ο δείκτης μη συμμόρφωσης για την Ισπανία είναι χαμηλός λόγω κακής ερμηνείας του αριθμού των μονάδων μεταφορών που δεν πληρούν τις διατάξεις. Η εν λόγω κακή ερμηνεία διορθώθηκε στις μεταγενέστερες εκθέσεις τους. Αρκετά κράτη μέλη διαβίβασαν εκθέσεις στις οποίες ο συνολικός αριθμός των παραβάσεων διαφέρει από τον αριθμό των μονάδων μεταφοράς που δεν πληρούν τις διατάξεις. Αυτό δεν θα έπρεπε να συμβαίνει επειδή πρέπει να αναφέρονται για κάθε μονάδα μεταφοράς μόνο οι παραβάσεις της σοβαρότερης κατηγορίας. 5. Σύσταση με αντικείμενο τη σύνταξη εκθέσεων για τους ελέγχους σχετικά με τις οδικές μεταφορές επικίνδυνων εμπορευμάτων Στις παλαιότερες εκθέσεις της Επιτροπής επισημάνθηκαν ορισμένες συστηματικές ασυνέπειες στις στατιστικές εκθέσεις των κρατών μελών. Επειδή η ομοιομορφία των εκθέσεων των κρατών μελών είναι ζωτικής σημασίας για την ποιότητα, την συγκρισιμότητα και την αξιοπιστία των εκθέσεων της Επιτροπής, η Επιτροπή εξέδωσε το 2011 σύσταση[15] με στόχο την βελτίωση των εν λόγω εκθέσεων. Μετά τη δημοσίευση της σύστασης οι εκθέσεις βελτιώθηκαν σημαντικά και παρατηρήθηκαν μόνο μερικές περιστασιακές και δευτερεύουσες ασυνέπειες. Οι περισσότερες από τις εν λόγω ασυνέπειες σχετίζονται με τον αριθμό των παραβάσεων ανάλογα με την κατηγορία επικινδυνότητας[16]. Στην παράγραφο 1.4 του παραρτήματος της σύστασης της Επιτροπής υπογραμμίζεται ότι πρέπει να αναφέρονται μόνο οι σοβαρότερες παραβάσεις σε περίπτωση που διαπιστώνονται περισσότερες από μία παράβαση. Συνεπώς, ο συνολικός αριθμός των παραβάσεων ανά κατηγορία επικινδυνότητας πρέπει να είναι ίσος προς τον αριθμό των μονάδων μεταφοράς που δεν πληρούν τις διατάξεις. Φαίνεται ότι η εν λόγω αρχή δεν εφαρμόζεται ακόμη σωστά σε όλα τα κράτη μέλη, αφού εξακολουθούν να αναφέρονται αρκετές παραβάσεις ανά μονάδα μεταφοράς. Ένα άλλο σημαντικό ζήτημα που αντιμετωπίστηκε με την σύσταση ήταν η έννοια των προστίμων που επιβάλλονται όταν διαπιστώνεται παράβαση κατά την διάρκεια καθοδόν ελέγχου. Λόγω των διαφορών των νομικών και διοικητικών διατάξεων ορισμένα κράτη μέλη δεν ήταν σε θέση να εντοπίσουν το αποτέλεσμα της δικαστικής διαδικασίας μετά από ελέγχους που αποκάλυψαν εικαζόμενες παραβάσεις. Η σύσταση πρότεινε κοινό συμβιβασμό που θα μπορούσε να χρησιμοποιηθεί σε όλα τα κράτη μέλη, συγκεκριμένα καταγραφή της απόφασης του οργάνου δημόσιας τάξης μετά τον επιτόπιο έλεγχο. 6. Υπολογισμός των δεδομένων Είχε ζητηθεί από τα κράτη μέλη να εκτιμήσουν στην έκθεση τους, εφόσον ήταν δυνατό, τον ετήσιο όγκο των μεταφορών επικίνδυνων εμπορευμάτων στο έδαφος τους σε τόνους ή σε τονοχιλιόμετρα. Για το 2008 παρείχαν εκτίμηση 13 κράτη μέλη. Το 2011 μόνο 11 κράτη μέλη περιέλαβαν τέτοια εκτίμηση. Για να γίνει δυνατή η σύγκριση μεταξύ των κρατών μελών, ο όγκος των μεταφορών επικίνδυνων εμπορευμάτων βασίζεται στις πληροφορίες που περιέχονται στη βάση δεδομένων της Eurostat[17]. Οι εν λόγω πληροφορίες χρησιμοποιούνται για να εκτιμηθεί η συχνότητα των ελέγχων που αφορούν τον όγκο της μεταφοράς. Η Eurostat δεν διαθέτει στατιστικές για τη Μάλτα, επειδή στην εν λόγω χώρα έχει χορηγηθεί παρέκκλιση από την εφαρμογή του κανονισμού (ΕΕ) αριθ. 70/2012 του Ευρωπαϊκού Κοινοβουλίου και του Συμβουλίου, της 18ης Ιανουαρίου 2012, σχετικά με τις στατιστικές καταγραφές των οδικών μεταφορών εμπορευμάτων[18]. Ο όγκος των μεταφορών επικίνδυνων εμπορευμάτων στη Μάλτα εκτιμάται βάσει των δεδομένων που παρέχει η αρμόδια αρχή της Μάλτας. Οι στατιστικές που ελήφθησαν από την Eurostat παρουσιάζονται στο παράρτημα IX της παρούσας έκθεσης. 7. Εξέλιξη των ελέγχων και των αποτελεσμάτων τους Στο παράρτημα I παρουσιάζεται η εξέλιξη του αριθμού των ελέγχων που καταχωρίστηκαν σε κάθε κράτος μέλος, το ποσοστό των μονάδων μεταφοράς που δεν πληρούσαν τους κανόνες και το ποσοστό παραβάσεων της κατηγορίας επικινδυνότητας 1. Στο τέλος του πίνακα αναγράφονται οι μέσοι όροι για την Ευρωπαϊκή Ένωση και οι στατιστικές που διαβίβασε η Νορβηγία. Πρέπει να σημειωθεί η έλλειψη στοιχείων όσον αφορά: - τον αριθμό των ελέγχων το 2006 και το 2007 στην Εσθονία· - το ποσοστό μονάδων μεταφορών με παραβάσεις το 2006 στις εξής χώρες: Γερμανία, Εσθονία και Ισπανία· και το 2007 στην Εσθονία και την Ισπανία· - το ποσοστό παραβάσεων κατηγορίας Ι το 2006 στη Βουλγαρία, τη Γερμανία και την Πορτογαλία. Ο δείκτης του ποσοστού των παραβάσεων κατηγορίας Ι εξαρτάται ιδιαίτερα από τη σωστή υποβολή των στοιχείων. Στις περιπτώσεις που αναφέρθηκαν περισσότερες από μία παραβάσεις ανά μονάδα μεταφοράς, το ποσοστό των παραβάσεων επικινδυνότητας 1 τείνει να είναι χαμηλότερο από την ορθή τιμή. Το 2006, αυτό ίσχυσε για τις εξής χώρες: Γαλλία, Κάτω Χώρες, Πολωνία και Πορτογαλία· και το 2007 για τις χώρες: Βουλγαρία, Κάτω Χώρες, Πολωνία και Πορτογαλία. Ορισμένα κράτη μέλη ανέφεραν μικρότερο αριθμό συνολικών παραβάσεων σε σχέση με τον αριθμό των μη σύννομων μονάδων μεταφοράς. Αυτό ισχύει στην περίπτωση του Βελγίου, της Ιταλίας, της Ουγγαρίας, της Μάλτας και της Σουηδίας. Υπάρχουν περιπτώσεις στις οποίες οι αρχές επιβολής του νόμου αναφέρουν μόνον τις περιπτώσεις στις οποίες διαπιστώνονται παραβάσεις, αλλά δεν παρέχουν καμία πληροφορία για τις παραβάσεις ή τις κυρώσεις. Αν και εξ αιτίας αυτού του γεγονότος οι στατιστικές είναι ελλιπείς, δεν επηρεάζεται συστηματικά η ανάλυση. Το ζήτημα αυτό εξετάζεται λεπτομερέστερα στο σημείο 8.6. 8. Σύγκριση των δεδομένων Ο συνολικός αριθμός των ελέγχων μειώθηκε κατά 33,8% κατά την τετραετία, από 252.632 σε 167.340. Η μεγαλύτερη ετήσια μείωση, 12,6%, σημειώθηκε από το 2011 έως το 2010. Οι εθνικές τάσεις διαφέρουν, αφού σε 11 κράτη μέλη οι έλεγχοι αυξήθηκαν κατά την αντίστοιχη χρονική περίοδο. Στη Ρουμανία, τη Σλοβενία και την Αυστρία σημειώθηκε η μεγαλύτερη ποσοστιαία αύξηση των ελέγχων κατά την περίοδο αναφοράς, ενώ στην Λετονία, τη Βουλγαρία και την Ουγγαρία σημειώθηκαν οι μεγαλύτερες μειώσεις. Από πλευράς απόλυτων αριθμών ελέγχων στην ΕΕ το μεγαλύτερο ποσοστό αντιστοιχεί το 2011 στη Γερμανία (34,8%) και έπονται η Ισπανία (11,8%) και η Πολωνία (9,8%), ενώ τα χαμηλότερα ποσοστά αντιστοιχούν στην Εσθονία (0,03%), τη Μάλτα και τη Λετονία (0,05%). Παρόλο που ο εν λόγω δείκτης συνδέεται κατά μεγάλο μέρος με το μέγεθος του κράτους μέλους σημειώθηκαν σημαντικές αλλαγές κατά την περίοδο αναφοράς, Το 2008 το ποσοστό της Γερμανία ήταν το υψηλότερο (31,5%), με δεύτερη την Ισπανία (16,9%) αλλά και η Βουλγαρία ήταν τρίτη (11,1%). Τα τρία κράτη μέλη που διενήργησαν τους λιγότερους ελέγχους το 2008 ήταν η Μάλτα (0,03%), η Εσθονία (0,08%) και το Λουξεμβούργο (0,09%). 8.1. Συχνότητα των ελέγχων Στο παράρτημα II παρουσιάζεται ανασκόπηση της συχνότητας των καθοδόν ελέγχων στα κράτη μέλη τα έτη 2010 και 2011. Η συχνότητα υπολογίζεται ως ο λόγος του αριθμού των ελέγχων ανά εκατομμύριο τονοχιλιομέτρων επικίνδυνων εμπορευμάτων που μεταφέρθηκαν σε κάθε κράτος μέλος. Το 2010, ο μέσος όρος στην ΕΕ ήταν 2,54 έλεγχοι ανά εκατομμύριο τονοχιλιόμετρα· το 2011, ο αριθμός αυτός μειώθηκε στους 2,14 που αντιστοιχεί σε ετήσια μείωση 15,7%. Η Βουλγαρία συνέχισε να έχει εξαιρετικά υψηλή συχνότητα ελέγχων το 2010 σχεδόν εννέα φορές τον μέσο όρο της ΕΕ. Το 2011, η Βουλγαρία, η Αυστρία και η Ρουμανία είχαν όλες 10 περίπου ελέγχους ανά εκατομμύριο τονοχιλιόμετρα, αριθμός που αντιστοιχεί σε περίπου 4,5 φορές τον μέσο όρο της ΕΕ. 8.2. Ανάλυση των ελέγχων ανά χώρα προέλευσης Στο παράρτημα III της παρούσας έκθεσης παρουσιάζεται ανασκόπηση των ελέγχων ανά τόπο προελεύσεως των μονάδων μεταφοράς. Ο δείκτης επηρεάζεται όχι μόνον από τις αποφάσεις των αρχών επιβολής του νόμου αλλά και από την γεωγραφία του κράτους μέλους· για παράδειγμα στα νησιά πραγματοποιούνται λιγότερες διεθνείς οδικές μεταφορές. Υπάρχουν χρονιές που στην Ιρλανδία, τη Μάλτα, την Κύπρο και την Πορτογαλία δεν πραγματοποιήθηκαν καθόλου έλεγχοι μονάδων μεταφορών ταξινομημένων εκτός της ΕΕ. Το ποσοστό των μονάδων μεταφορών που ελέγχθηκαν στην χώρα ταξινόμησης κυμάνθηκε γύρω στο 70% κατά την περίοδο αναφοράς. Το ποσοστό των ελεγχθέντων μονάδων που προέρχονται από άλλες χώρες της ΕΕ αυξήθηκε από 20,5% σε 25,7% από το 2008 έως το 2011. Συνεπώς, το ποσοστό των μονάδων που είναι ταξινομημένες εκτός ΕΕ μειώθηκε από 12,6% σε 4,4%. 8.3. Ποσοστό μη σύννομων μονάδων μεταφοράς Το ποσοστό των μονάδων μεταφοράς που ελέγχθηκαν και στις οποίες διαπιστώθηκε μία τουλάχιστον παράβαση, παρουσιάζεται στο παράρτημα IV. Το ποσοστό των μη σύννομων μονάδων αυξήθηκε από 13,7% το 2008 σε 21,4% το 2011, με σημαντικές αυξήσεις ιδίως στην Ισπανία, τη Λετονία, τη Δημοκρατία της Τσεχίας και τις Κάτω Χώρες. Ωστόσο, σε 15 κράτη μέλη δεν σημειώθηκε αύξηση του εν λόγω ποσοστού. Το ποσοστό των μη σύννομων μονάδων μεταφοράς διαφέρει σημαντικά μεταξύ των διαφόρων κρατών μελών, φθάνει δε σχεδόν στο 70 % στη Μάλτα, ενώ τοποθετείται σε λιγότερο από το 5% στη Βουλγαρία, την Κύπρο, την Ουγγαρία, τη Ρουμανία και τη Σλοβακία. 8.4. Ανάλυση των μη σύννομων μονάδων μεταφοράς ανά τόπο προέλευσης Στα γραφήματα του παραρτήματος V παρουσιάζεται η κατανομή των μη σύννομων μονάδων μεταφοράς, ανάλογα με τον τόπο προέλευσης της μονάδας μεταφοράς. Όπως τονίστηκε προηγουμένως στην παράγραφο 8.2, η γεωγραφία του κράτους μέλους επηρεάζει επίσης σημαντικά και αυτόν τον δείκτη. 8.5. Συχνότητα ακινητοποίησης μονάδων μεταφοράς Στο γράφημα του παραρτήματος VI απεικονίζεται το ποσοστό των οχημάτων που ακινητοποιήθηκαν σε σχέση με αυτά που αναφέρθηκαν ότι σημείωσαν κάποια παράβαση. Η προγενέστερη τάση μείωσης του ποσοστού ακινητοποίησης συνεχίστηκε μέχρι το 2009 όταν 24% των μη σύννομων οχημάτων ακινητοποιήθηκαν Ωστόσο, η τάση φαίνεται ότι αντιστράφηκε, αφού το 2011 το ποσοστό των οχημάτων που ακινητοποιήθηκαν μετά από επιθεώρηση αυξήθηκε σε 27%. Οι υψηλότερες συχνότητες ακινητοποιήσεων το 2011 καταγράφηκαν στη Βουλγαρία (68%), την Ιρλανδία (54%) και τη Ρουμανία (53%). Στη Νορβηγία το 57% των παραβάσεων το 2011 κατέληξαν σε ακινητοποίηση. Η Εσθονία, η Ισπανία, η Ιταλία, η Κύπρος, η Λετονία, η Μάλτα και η Σλοβακία δεν ανέφεραν ακινητοποιήσεις το 2011. 8.6. Ανάλυση ανά κατηγορίες επικινδυνότητας Τα γραφήματα του παραρτήματος VII απεικονίζουν την κατανομή των παραβάσεων ανάλογα με τη σοβαρότητά τους. Στο πλαίσιο κάθε ελέγχου, πρέπει να καταγράφεται μόνον η υψηλότερη κατηγορία επικινδυνότητας που έχει διαπιστωθεί. Όλα τα κράτη μέλη ανέφεραν τουλάχιστον μία κατηγορία παράβασης ανά ελεγμένη μονάδα μεταφοράς. Ορισμένα κράτη μέλη δεν ανέφεραν στοιχεία για ορισμένες κατηγορίες. Το 2011 η Κύπρος και η Σλοβακία δεν ανέφεραν παραβάσεις για τις κατηγορίες επικινδυνότητας Ι και ΙΙΙ. Το Λουξεμβούργο ανέφερε μηδενικές παραβάσεις για την κατηγορία επικινδυνότητας Ι. Επιπλέον η Λετονία και η Εσθονία ανέφεραν μηδενικές παραβάσεις για την κατηγορία επικινδυνότητας ΙΙΙ[19]. Στους ελέγχους που διενεργήθηκαν στην ΕΕ το 2011 από το 44% των περιπτώσεων κατά τις οποίες διαπιστώθηκε παράβαση, η σοβαρότερη χαρακτηρίστηκε ως κατηγορίας επικινδυνότητας Ι. Η παράβαση κατηγορίας Ι συνεπάγεται αδυναμία συμμόρφωσης με τις σχετικές διατάξεις ασφαλείας με αποτέλεσμα να δημιουργείται υψηλός κίνδυνος θανάτου, σοβαρού ατομικού τραυματισμού ή σημαντικής ζημίας στο περιβάλλον. Οι εν λόγω παραβάσεις απαιτούν την άμεση λήψη κατάλληλων διορθωτικών μέτρων όπως ακινητοποίηση του οχήματος. Οι σοβαρές παραβάσεις κατηγορίας επικινδυνότητας ΙΙ αντιπροσώπευαν το 30% των ελέγχων στους οποίους εντοπίστηκε παράβαση. Το υπόλοιπο 26% καλύπτουν οι παραβάσεις κατηγορίας επικινδυνότητας ΙΙΙ. 8.7. Είδη κυρώσεων Τα γραφήματα του παραρτήματος VIII απεικονίζουν την κατανομή των κυρώσεων σε κάθε κράτος μέλος. Πριν από τη δημοσίευση της σύστασης της Επιτροπής που αναφέρθηκε στην παράγραφο 5 της παρούσας έκθεσης, υπήρχαν ουσιαστικές δυσκολίες για την συλλογή αυτών των πληροφοριών. Μετά τη σύσταση η κατάσταση βελτιώθηκε ριζικά και το 2011 μόνον η Γαλλία και η Σλοβακία δεν ανέφεραν καθόλου στατιστικές περί κυρώσεων. Ωστόσο, η Σλοβακία ανέφερε κυρώσεις για προηγούμενα έτη και το 2011 μόνο μία παράβαση εντοπίστηκε κατά τη διάρκεια των ελέγχων. Στους ελέγχους που διεξήχθησαν στην ΕΕ το 2011 έγιναν 7.892 συστάσεις, επιβλήθηκαν πρόστιμα σε 33.179 περιπτώσεις και σε 3.527 υποθέσεις επιβλήθηκαν άλλες κυρώσεις, συμπεριλαμβανομένων νομικών και διοικητικών δικαστικών διαδικασιών. Παρόλο που σε γενικές γραμμές τα τρίτα τέταρτα των κυρώσεων στην ΕΕ είναι πρόστιμα, υπάρχουν μεγάλες διαφορές μεταξύ των κρατών μελών. Για παράδειγμα στο Ηνωμένο Βασίλειο δεν επιβάλλονται πρόστιμα επιτόπου. Το 2011 επιβλήθηκαν περίπου 4% λιγότερες κυρώσεις σε σύγκριση με το 2008. Παρόλο που κατά την ίδια χρονική περίοδο ο αριθμός των συστάσεων αυξήθηκε κατά 8% και ο αριθμός των προστίμων κατά 1%, οι άλλες κυρώσεις μειώθηκαν κατά 42%. 9. Συμπεράσματα Η οδηγία 95/50/ΕΚ ενσωματώθηκε στην εθνική νομοθεσία όλων των κρατών μελών από την 1η Ιανουαρίου 1997. Οι λεπτομέρειες υποβολής εκθέσεων τροποποιήθηκαν το 2004 και οι τροποποιημένες διατάξεις περί υποβολής εκθέσεων άρχισαν να ισχύουν στις 14 Δεκεμβρίου 2005. Λόγω ορισμένων συστηματικών ασυνεπειών στην υποβολή εκθέσεων η Επιτροπή δημοσίευσε σχετική σύσταση το 2011. Όλα τα κράτη μέλη διενεργούν ελέγχους στα οχήματα που μεταφέρουν επικίνδυνα εμπορεύματα και αναφέρουν τους εν λόγω ελέγχους με ακρίβεια. Συνεχίζουν να υφίστανται μικρές μόνο ασυνέπειες και η Επιτροπή εξασφαλίζει την συμμόρφωση των ετήσιων εκθέσεων βάσει της οδηγίας 95/50/ΕΚ οι οποίες βελτιώνονται προοδευτικά. Είναι δυνατόν να συναχθεί το συμπέρασμα ότι γενικά η οδηγία 95/50/ΕΚ εφαρμόζεται σωστά. Ωστόσο, από τις τελευταίες εκθέσεις προκύπτει σαφώς ότι οι πόροι που διατίθενται στα κράτη μέλη για τους εν λόγω ελέγχους καθίστανται όλο και πιο σπάνιοι. Από το 2008 έως το 2011 ο αριθμός των ελέγχων μειώθηκε κατά 34%. Κατά τους ελέγχους εντοπίζονται συχνότερα παραβάσεις. Το 2011 στους πέντε ελέγχους εντοπίστηκε με βεβαιότητα ή υπήρχε υποψία παράβασης κατά την μεταφορά επικίνδυνων εμπορευμάτων, ενώ αυτό αφορούσε το 2008 έναν έλεγχο στους επτά. Η εξέλιξη αυτή μπορεί να οφείλεται σε δύο πιθανούς λόγους. Οι έλεγχοι μπορεί να έχουν στοχοθετηθεί καλύτερα για τον εντοπισμό παραβάσεων κατά τη μεταφορά ή οι μεταφορείς ενδέχεται να συμμορφώνονται γενικά λιγότερο με τις διατάξεις. Η Επιτροπή θα καλέσει τις αρχές των κρατών μελών να παράσχουν πληροφορίες σχετικά με τις αναμενόμενες εξελίξεις όσον αφορά τους ελέγχους, και τους παράγοντες που επηρεάζουν τις εν λόγω εξελίξεις, όπως την ύπαρξη πόρων και την στοχοθέτηση των ελέγχων. Επιπλέον, θα ζητηθούν αποσαφηνίσεις σχετικά με τα εξαιρετικά υψηλά ποσοστά μη συμμόρφωσης. Στις περιπτώσεις που εντοπίστηκαν παραβάσεις, διαπιστώθηκε ότι το 44% των περιπτώσεων αφορούσαν παραβάσεις του σοβαρότερου τύπου. Το αποτέλεσμα ήταν το 2011 να ακινητοποιηθούν περίπου 9.600 οχήματα. Στην ΕΕ ισχύουν κοινές διατάξεις για την μεταφορά επικίνδυνων εμπορευμάτων. Οι εν λόγω διατάξεις χρησιμοποιούνται με ταυτόσημο τρόπο και σε πολλές χώρες εκτός ΕΕ. Ωστόσο, σχεδόν 36.000 από τους περίπου 170.000 καθοδόν έλεγχοι ετησίως οδηγούν στο συμπέρασμα ότι στις μεταφορές δεν τηρούνται οι υποχρεωτικές απαιτήσεις ασφαλείας. Με δεδομένο τον υψηλό κίνδυνο που συνεπάγεται η μεταφορά των εν λόγω ουσιών και αντικειμένων, η στοχοθετημένη εφαρμογή του νόμου για τον συγκεκριμένο τρόπο μεταφοράς εξακολουθεί να είναι απαραίτητη. «-» Παράρτημα I Εξέλιξη του αριθμού των ελέγχων, μη συμμόρφωση και παραβάσεις κατηγορίας 1 Περισσότερες πληροφορίες για τον παρόντα πίνακα δίδονται στο σημείο 7 της έκθεσης. ΧΩΡΑ || 2006 || 2007 || 2008 || 2009 || 2010 || 2011 BE || Αριθ. ελέγχων || 3.977 || 4.133 || 5.178 || 6.033 || 5.464 || 4.188 % Μη συμμόρφ || 38,52 % || 39,90 % || 17,671 % || 21,76 % || 22,16 % || 12,32 % % Κατ. Κινδ. I || 47,36 % || 30,47 % || 24,07 % || 37,49 % || 37,05 % || 26,42 % BG || Αριθ. ελέγχων || 19.206 || 27.996 || 28.106 || 28.455 || 7.756 || 6.203 % Μη συμμόρφ || 2,49 % || 1,24 % || 0,71 % || 4,85 % || 0,81 % || 1,00 % % Κατ. Κινδ. I || #Μ/Δ || 34,33 % || 34,33 % || 27,78 % || 57,41 % || 55,74 % CZ || Αριθ. ελέγχων || 6.694 || 7.691 || 3.977 || 3.471 || 2.816 || 2.491 % Μη συμμόρφ || 5,83 % || 5,60 % || 5,53 % || 6,60 % || 11,51 % || 11,92 % % Κατ. Κινδ. I || 26,46 % || 17,87 % || 21,36 % || 25,33 % || 17,59 % || 55,74 % DK || Αριθ. ελέγχων || 889 || 646 || 755 || 721 || 604 || 646 % Μη συμμόρφ || 55,46 % || 52,79 % || 58,15 % || 61,44 % || 57,12 % || 58,98 % % Κατ. Κινδ. I || 34,08 % || 40,76 % || 38,27 % || 35,21 % || 38,26 % || 35,43 % DE || Αριθ. ελέγχων || 83.760 || 86.225 || 79.664 || 62.085 || 67.356 || 58.270 % Μη συμμόρφ || #Μ/Δ || 20,18 % || 22,69 % || 23,64 % || 21,69 % || 27,02 % % Κατ. Κινδ. I || #Μ/Δ || 47,00 % || 48,14 % || 45,23 % || 49,96 % || 49,55 % EE || Αριθ. ελέγχων || #Μ/Δ || #Μ/Δ || 117 || 152 || 154 || 44 % Μη συμμόρφ || #Μ/Δ || #Μ/Δ || 46,15 % || 39,47 % || 50,00 % || 25,00 % % Κατ. Κινδ. I || 20,41 % || 37,50 % || 25,93 % || 30,00 % || 25,97 % || 45,45 % IE || Αριθ. ελέγχων || 630 || 731 || 783 || 892 || 751 || 674 % Μη συμμόρφ || 32,54 % || 44,60 % || 38,19 % || 28,36 % || 26,23 % || 24,93 % % Κατ. Κινδ. I || 34,15 % || 24,54 % || 13,71 % || 25,20 % || 33,33 % || 12,64 % EL || Αριθ. ελέγχων || 614 || 456 || 1.202 || 413 || 1.094 || 650 % Μη συμμόρφ || 13,36 % || 16,89 % || 3,83 % || 10,65 % || 3,93 % || 5,54 % % Κατ. Κινδ. I || 52,44 % || 64,94 % || 69,57 % || 61,36 % || 55,81 % || 30,56 % ES || Αριθ. ελέγχων || 40.023 || 42.787 || 42.771 || 40.782 || 36.004 || 19.707 % Μη συμμόρφ || 0,25 % || 0,19 % || 0,27 % || 10,63 % || 11,44 % || 29,60 % % Κατ. Κινδ. I || 67,90 % || 66,69 % || 63,64 % || 65,28 % || 64,82 % || 75,63 % FR || Αριθ. ελέγχων || 5.566 || 6.388 || 6.572 || 5.788 || 6.178 || 6.930 % Μη συμμόρφ || 10,28 % || 22,70 % || 21,67 % || 16,48 % || 16,48 % || 14,68 % % Κατ. Κινδ. I || 26,60 % || 22,07 % || 24,30 % || 25,05 % || 29,08 % || 28,32 % || Αριθ. ελέγχων || Μ/Δ || Μ/Δ || Μ/Δ || Μ/Δ || Μ/Δ || Μ/Δ HR || % Μη συμμόρφ || Μ/Δ || Μ/Δ || Μ/Δ || Μ/Δ || Μ/Δ || Μ/Δ || % Κατ. Κινδ. I || Μ/Δ || Μ/Δ || Μ/Δ || Μ/Δ || Μ/Δ || Μ/Δ Παράρτημα Ι (συνέχεια) IT || Αριθ. ελέγχων || 4.105 || 4.515 || 4.960 || 5.180 || 6.253 || 6.260 % Μη συμμόρφ || 32,35 % || 34,55 % || 16,73 % || 16,16 % || 13,58 % || 11,04 % % Κατ. Κινδ. I || 72,82 % || 69,90 % || 17,33 % || 15,85 % || 14,65 % || 14,18 % CY || Αριθ. ελέγχων || 75 || 181 || 224 || 232 || 168 || 188 % Μη συμμόρφ || 1,33 % || 0,55 % || 1,34 % || 1,72 % || 1,19 % || 1,60 % % Κατ. Κινδ. I || 100,00 % || 0,00 % || 0,00 % || 0,00 % || 0,00 % || 0,00 % LV || Αριθ. ελέγχων || 823 || 1.609 || 1.230 || 996 || 703 || 89 % Μη συμμόρφ || 11,42 % || 10,19 % || 7,15 % || 10,14 % || 8,25 % || 15,73 % % Κατ. Κινδ. I || 25,53 % || 29,27 % || 56,82 % || 59,41 % || 55,17 % || 78,57 % LT || Αριθ. ελέγχων || 311 || 419 || 529 || 487 || 491 || 560 % Μη συμμόρφ || 29,58 % || 16,95 % || 17,01 % || 18,07 % || 21,59 % || 6,07 % % Κατ. Κινδ. I || 23,91 % || 15,49 % || 6,67 % || 15,91 % || 16,04 % || 7,41 % LU || Αριθ. ελέγχων || 190 || 182 || 210 || 293 || 233 || 341 % Μη συμμόρφ || 64,21 % || 68,13 % || 59,05 % || 50,51 % || 48,50 % || 57,77 % % Κατ. Κινδ. I || 15,75 % || 49,19 % || 44,35 % || 6,08 % || 5,31 % || 0,00 % HU || Αριθ. ελέγχων || 35.555 || 25.995 || 27.225 || 15.613 || 4.158 || 1.589 % Μη συμμόρφ || 1,63 % || 4,30 % || 3,49 % || 5,72 % || 3,42 % || 4,85 % % Κατ. Κινδ. I || 23,10 % || 27,03 % || 30,77 % || 29,56 % || 34,18 % || 17,74 % MT || Αριθ. ελέγχων || 33 || 75 || 81 || 76 || 79 || 78 % Μη συμμόρφ || 51,52 % || 76,00 % || 54,32 % || 67,11 % || 63,29 % || 69,23 % % Κατ. Κινδ. I || 23,53 % || 34,09 % || 25,00 % || 21,57 % || 42,00 % || 24,07 % NL || Αριθ. ελέγχων || 2.750 || 7.340 || 4.820 || 5.717 || 4.068 || 5.480 % Μη συμμόρφ || 26,65 % || 14,69 % || 17,45 % || 10,02 % || 28,61 % || 30,99 % % Κατ. Κινδ. I || 57,82 % || 57,16 % || 60,57 % || 55,79 % || 59,39 % || 53,86 % AT || Αριθ. ελέγχων || 7.089 || 7.580 || 6.883 || 9.824 || 10.220 || 11.300 % Μη συμμόρφ || 36,49 % || 36,00 % || 35,70 % || 30,99 % || 28,72 % || 32,50 % % Κατ. Κινδ. I || 24,62 % || 24,55 % || 23,40 % || 20,70 % || 21,87 % || 20,40 % PL || Αριθ. ελέγχων || 15.840 || 39.057 || 14.438 || 19.537 || 20.324 || 16.363 % Μη συμμόρφ || 11,14 % || 2,96 % || 7,60 % || 6,68 % || 5,32 % || 6,17 % % Κατ. Κινδ. I || 27,19 % || 15,52 % || 14,65 % || 19,03 % || 23,39 % || 27,68 % PT || Αριθ. ελέγχων || 235 || 137 || 425 || 566 || 1.065 || 601 % Μη συμμόρφ || 76,17 % || 73,72 % || 58,35 % || 33,75 % || 29,67 % || 40,72 % % Κατ. Κινδ. I || #Μ/Δ || 42,50 % || 50,81 % || 41,88 % || 41,14 % || 41,11 % RO || Αριθ. ελέγχων || 2914 || 4.517 || 5.257 || 5.969 || 7.352 || 11.525 % Μη συμμόρφ || 9,37 % || 5,58 % || 4,13 % || 2,31 % || 3,99 % || 3,64 % % Κατ. Κινδ. I || 69,60 % || 64,77 % || 32,82 % || 25,16 % || 29,69 % || 29,36 % SI || Αριθ. ελέγχων || 1.621 || 1.041 || 291 || 315 || 253 || 601 % Μη συμμόρφ || 17,89 % || 19,50 % || 48,11 % || 46,03 % || 39,53 % || 5,99 % % Κατ. Κινδ. I || 42,76 % || 39,41 % || 28,57 % || 38,62 % || 36,00 % || 38,89 % Παράρτημα Ι (συνέχεια) SK || Αριθ. ελέγχων || 247 || 300 || 351 || 572 || 561 || 194 % Μη συμμόρφ || 0,00 % || 0,67 % || 2,28 % || 12,41 % || 16,40 % || 0,52 % % Κατ. Κινδ. I || #Μ/Δ || 0,00 % || 75,00 % || 4,23 % || 4,35 % || 0,00 % FI || Αριθ. ελέγχων || 2.530 || 3.025 || 3.353 || 3.589 || 3.273 || 3.100 % Μη συμμόρφ || 36,56 % || 33,92 % || 41,10 % || 34,35 % || 32,26 % || 30,03 % % Κατ. Κινδ. I || 31,35 % || 18,62 % || 12,48 % || 12,09 % || 10,21 % || 11,08 % SE || Αριθ. ελέγχων || 4.182 || 4.219 || 4.049 || 3.733 || 4.076 || 4.929 % Μη συμμόρφ || 29,60 % || 20,27 % || 20,87 % || 16,98 % || 18,84 % || 20,15 % % Κατ. Κινδ. I || 22,08 % || 24,04 % || 21,42 % || 19,24 % || 22,01 % || 17,15 % UK || Αριθ. ελέγχων || 4.851 || 8.221 || 9.181 || 7.251 || 8.427 || 4.277 % Μη συμμόρφ || 13,69 % || 30,76 % || 36,99 % || 41,26 % || 22,99 % || 38,23 % % Κατ. Κινδ. I || 19,13 % || 30,01 % || 29,68 % || 17,88 % || 19,05 % || 16,64 % || || || || || || || Ευρ. Ένωση || Αριθ. ελέγχων || 244.710 || 285.466 || 252.632 || 228.742 || 199.881 || 167.340 % Μη συμμόρφ || 12,11 % || 14,44 % || 13,67 % || 15,80 % || 16,54 % || 21,39 % % Κατ. Κινδ. I || 40,57 % || 41,06 % || 40,29 % || 37,16 % || 42,10 % || 44,04 % || || || || || || || NO || Αριθ. ελέγχων || 632 || 417 || 712 || 767 || 515 || 617 % Μη συμμόρφ || 34,65 % || 34,53 % || 25,70 % || 22,16 % || 20,97 % || 25,12 % % Κατ. Κινδ. I || 21,27 % || 15,97 % || 19,13 % || 17,65 % || 29,63 % || 31,21 % Παράρτημα II Συχνότητα των ελέγχων ανά εκατομ. τονοχιλιόμετρα Περισσότερες πληροφορίες για τα παρόντα γραφήματα δίδονται στο σημείο 8.1 της έκθεσης. Παράρτημα III Ανάλυση των ελέγχων ανά χώρα προελεύσεως Περισσότερες πληροφορίες για τα παρόντα γραφήματα δίδονται στο σημείο 8.2 της έκθεσης. Παράρτημα IV Ποσοστό μονάδων μεταφορών που δεν συμμορφώνονται με τις διατάξεις Περισσότερες πληροφορίες για τα παρόντα γραφήματα δίδονται στο σημείο 8.3 της έκθεσης. Παράρτημα V Ανάλυση μη σύμφωνων με τις διατάξεις μονάδων μεταφοράς ανά τόπο προελεύσεως Περισσότερες πληροφορίες για τα παρόντα γραφήματα δίδονται στο σημείο 8.4 της έκθεσης. Παράρτημα VI Συχνότητα ακινητοποίησης μονάδων μεταφοράς μη σύμφωνων με τις διατάξεις Περισσότερες πληροφορίες για τα παρόντα γραφήματα δίδονται στο σημείο 8.5 της έκθεσης. Παράρτημα VII Ανάλυση ανά κατηγορίες επικινδυνότητας Περισσότερες πληροφορίες για τα παρόντα γραφήματα δίδονται στο σημείο 8.6 της έκθεσης. Παράρτημα VIII Είδη κυρώσεων ανά μονάδα μεταφοράς μη σύμφωνη με τις διατάξεις Περισσότερες πληροφορίες για τα παρόντα γραφήματα δίδονται στο σημείο 8.7 της έκθεσης. Παράρτημα IX Ετήσιες οδικές εμπορευματικές μεταφορές επικίνδυνων εμπορευμάτων σε εκατομμύρια τονοχιλιόμετρα Περισσότερες πληροφορίες για τον παρόντα πίνακα δίδονται στο σημείο 6 της έκθεσης. || 2006 || 2007 || 2008 || 2009 || 2010 || 2011 ΕΕ των 27 (1) || 81.855 || 81.814 || 84.685 || 77.688 || 78.625 || 78.066 BE || 2.203 || 2.191 || 1.904 || 1.832 || 1.853 || 1.973 BG || 438 || 491 || 694 || 735 || 347 || 665 CZ || 1.875 || 1.376 || 1.140 || 1.050 || 1.669 || 1.787 DK || 933 || 620 || 1.256 || 1.015 || 772 || 730 DE || 13.717 || 12.834 || 13.616 || 12.961 || 12.853 || 13.028 EE || 193 || 276 || 189 || 82 || 171 || 189 IE || 1.340 || 1.291 || 1.351 || 530 || 379 || 419 EL (2) || 3.085 || 2.228 || 3.144 || 3.283 || 2.708 || 2.708 ES || 12.700 || 12.671 || 12.605 || 11.253 || 11.643 || 11.908 FR || 9.456 || 9.755 || 9.441 || 7.755 || 7.325 || 7.776 IT || 10.777 || 11.392 || 11.151 || 11.270 || 11.342 || 9.561 CY || 166 || 224 || 181 || 169 || 184 || 194 LV || 154 || 162 || 185 || 215 || 114 || 234 LT || 461 || 461 || 384 || 308 || 283 || 324 LU || 445 || 468 || 337 || 359 || 413 || 482 HU || : || 1.217 || 1.348 || 1.241 || 1.049 || 1.032 MT(3) || || || || || || NL || 2.390 || 2.098 || 2.554 || 2.408 || 3.432 || 2.540 AT || 1.122 || 1.054 || 1.175 || 1.082 || 1.083 || 1.144 PL || 3.267 || 4.708 || 5.380 || 5.697 || 5.880 || 6.848 PT || 2.046 || 1.979 || 1.846 || 1.480 || 938 || 1.143 RO || 2.559 || 2.057 || 1.782 || 2.250 || 1.369 || 1.182 SI || 571 || 631 || 662 || 668 || 607 || 842 SK || 517 || 562 || 281 || 278 || 498 || 361 FI || 2.317 || 1.847 || 1.585 || 1.640 || 2.169 || 1.535 SE || 1.743 || 1.409 || 1.265 || 1.162 || 1.387 || 1.304 UK (2) || 7.380 || 7.812 || 9.229 || 6.965 || 8.157 || 8.157 HR || : || : || 668 || 493 || 481 || 533 NO || 931 || 1.454 || 1.018 || 976 || 1.321 || 778 (1) ΕΕ των 27: προκαταρκτικά στοιχεία για το έτος αναφοράς 2011 που δεν περιλαμβάνουν την Ουγγαρία για το έτος αναφοράς 2006. (2) Ελλάδα και Ηνωμένο Βασίλειο: τα στοιχεία του 2010 χρησιμοποιήθηκαν για το έτος αναφοράς 2011. (3) Μάλτα: παρέκκλιση βάσει του κανονισμού (ΕΕ) αριθ. 70/2012 Πηγή: Eurostat (κωδικός διαδικτυακών δεδομένων: road_go_ta_dg) [1] ΕΕ L 249 της 17.10.1995, σ. 35, όπως τροποποιήθηκε τελευταία από την οδηγία 2004/112/EΚ της Επιτροπής, της 13ης Δεκεμβρίου 2004, για την προσαρμογή στην τεχνική πρόοδο της οδηγίας 95/50/ΕΚ του Συμβουλίου (ΕΕ L 367 της 14.12.2004, σ. 23). [2] Άρθρο 9 παράγραφος 1. [3] Άρθρο 9 παράγραφος 2. [4] COM(2000) 517 τελικό της 6.9.2000 [5] COM(2005) 430 τελικό της 15.9.2005 [6] COM (2007) 795 τελικό της 13.12.2007. [7] COM(2010) 364 τελικό της 7.7.2010 [8] ΕΕ L 319 της 12.12.1994, σ. 7. [9] Τροποποιήθηκε από την οδηγία αριθ. 2004/111/ΕΚ της Επιτροπής, της 9ης Δεκεμβρίου 2004 για την προσαρμογή στην τεχνική πρόοδο της οδηγίας του Συμβουλίου αριθ. 94/55/ΕΚ (ΕΕ αριθ. L 365 της 10.12.2004, σ. 25). [10] Ευρωπαϊκή συμφωνία για τις διεθνείς οδικές μεταφορές επικίνδυνων εμπορευμάτων, που συνήφθη στη Γενεύη στις 30 Σεπτεμβρίου 1957, υπό την αιγίδα της Οικονομικής Επιτροπής για την Ευρώπη των Ηνωμένων Εθνών, όπως έχει τροποποιηθεί. [11] ΕΕ L 260 της 30.09.2008, σ. 13. [12] Τροποποιήθηκε τελευταία από την οδηγία 2012/45/ΕΕ της Επιτροπής, της 3ης Δεκεμβρίου 2012, για τη δεύτερη προσαρμογή στην επιστημονική και τεχνική πρόοδο των παραρτημάτων της οδηγίας 2008/68/ΕΚ του Ευρωπαϊκού Κοινοβουλίου και του Συμβουλίου σχετικά με τις εσωτερικές μεταφορές επικίνδυνων εμπορευμάτων (ΕΕ L 332 της 4.12.2012, σ. 18) [13] Οδηγία 2004/112/ΕΚ της Επιτροπής, της 13ης Δεκεμβρίου 2004, για προσαρμογή στην τεχνική πρόοδο της οδηγίας 95/50/ΕΚ (ΕΕ αριθ. L 367 της 14.12.2004, σ. 23) [14] Η Σουηδία ανέφερε ότι στη χώρα αυτή διενεργείται σημαντικός αριθμός υλικών και άλλων ελέγχων στους τερματικούς σταθμούς, στις εταιρείες και στους λιμένες. Οι Κάτω Χώρες ανέφεραν ότι, επιπλέον, στη χώρα αυτή γίνονται επισκέψεις στις μεταφορικές εταιρείες προς διενέργεια υλικών και άλλων ελέγχων και προς διανομή πληροφοριακών στοιχείων. Το Βέλγιο ανέφερε ότι, πέραν των επιθεωρήσεων στις εγκαταστάσεις των εταιρειών, οι σύμβουλοι ασφαλείας υποβάλλουν στις αρμόδιες αρχές αναφορές των αποτελεσμάτων των ελέγχων που διενεργήθηκαν στην εταιρεία. [15] Σύσταση της Επιτροπής, της 21.11.2011, με αντικείμενο τη σύνταξη εκθέσεων για τους ελέγχους σχετικά με τις οδικές μεταφορές επικίνδυνων εμπορευμάτων, Ε(2011) 909 τελικό [16] Ο ορισμός των κατηγοριών επικινδυνότητας και κατευθυντήριες οδηγίες για τις παραβάσεις που περιλαμβάνονται στις εν λόγω κατηγορίες περιλαμβάνονται στο παράρτημα ΙΙ της οδηγίας 95/50/ΕΚ όπως τροποποιήθηκε από την οδηγία 2004/112/ΕΚ. [17] Πίνακας της Eurostat «DS-073082»: Ετήσιες οδικές μεταφορές επικίνδυνων εμπορευμάτων, ανά είδος επικίνδυνων εμπορευμάτων και ανά δραστηριότητα. [18] ΕΕ L 32 της 3.2.2012, σ. 1. [19] Η παράβαση κατηγορίας επικινδυνότητες Ι συνεπάγεται υψηλό κίνδυνο θανάτου, σοβαρού ατομικού τραυματισμού ή σημαντικής ζημίας στο περιβάλλον που απαιτεί την άμεση λήψη κατάλληλων διορθωτικών μέτρων. Η παράβαση κατηγορίας επικινδυνότητες ΙΙ δημιουργεί κίνδυνο ατομικού τραυματισμού ή ζημιάς στο περιβάλλον, που απαιτεί τη λήψη διορθωτικών μέτρων το αργότερο κατά την ολοκλήρωση της αντίστοιχης μεταφορικής μετακίνησης. Από τις παραβάσεις κατηγορίας επικινδυνότητες ΙΙΙ προκύπτει χαμηλό επίπεδο κινδύνου ατομικού τραυματισμού ή ζημιάς στο περιβάλλον. Τα διορθωτικά μέτρα είναι δυνατόν να ληφθούν σε μεταγενέστερο χρόνο στην επιχείρηση.